《鹊桥仙 又叠前韵，柬林正郎陈大尹三首 其四》
明代·夏言

杨柳烟疏，芙蓉露冷，丹桂香风扑面。池上芳尊向夕开，喜千里、扑人相见。

金缕高歌，霓裳慢舞，宛转六么初遍。何处清砧响更哀，都并作、秋声一片。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。